"Ҳҭагылазаашьа даара иуадаҩуп, уи аҳәара иагьыцәгьоуп. Аамҭала агәылара ҳаҟоуп, ахәыҷқәа сҭаца лҭаацәарахь иҳашьҭит, агәылара зегьы ҳакыртә ҳаҟамызт,уи азы аҩны ҳашьҭоуп. Ирҭиуеит ҳәа иахьҳаҳауа ҳнеиуеит, аха рыхәқәа даара иҳаракуп. Сара зегьы иреиӷьу сашьҭаӡам, ҳара жәҩык ауаа ҳаҟоуп, ҳакыртә еиԥш, ҳазҭаӡаша ҩнык ҳашьҭоуп. Ақалақь ҳҭахым ҳара, ақыҭараҿы ҳаҟазароуп. Ҳарахә, ҳашәахә, џьара ԥсыхәак аманы ҳанхартә еиԥш. Ҳара тәанчахәык ҳауеит ҳәа егьырҭ зегьы аахәаны ахныҟәгара ҳцәыуадаҩуп. Макьана ҳзықәгәыӷуа ҳәа акгьы ыҟам. Аҳәынҭқарра ҳмыцхраар, аҩны злааҳхәо ҳәа акгьы ҳамаӡам. Аҩнқәа зҭииуагьы миллионки бжаки ҩ-миллионк ҳәа рҳәоит, дара ҳрыцҳара иахәаԥшӡом. Аҩны ахә ҳәа ахәынҭқарра аҟынтә макьана аԥара ҳмоуцт, аха ацхыраара шҳарҭо азы ҳақәдыргәыӷит", - еиҭалҳәеит Самсониаԥҳа.
Иаҳа инеиҵыху аиҿцәажәара шәызыӡырҩыр шәылшоит аудио аҿы.
Иара убас шәаԥхьар ҟалоит:
Ақыҭа – нхарҭа ҭыԥуп. Ақыҭа иахьатәи аԥсҭазаашьеи уаҵәтәи аԥеиԥши, иацу адоуҳаи иҟоу ауадаҩрақәеи ҳрылацәажәоит. Аԥсуа қыҭа азхьаԥшразы иҟаҵатәу азы ргәаанагара рҳәоит уи иадҳәалоу ауаа.
Шәазыӡырҩы аудио.
Иара убас шәаԥхьар ҟалоит:
"Сабша-мҽышала узынхаӡом" – ақыҭа ԥсҭазаара иацу ауадаҩрақәа ртәы
Шәазыӡырҩла арубрика "Аҭоурых иагәылаҵәаху" есмҽыша арадио Sputnik Аԥсны аефир аҿы.
Иара убас шәаԥхьар ҟалоит:
Акаҷыҷ, Аҳардан, Амлахә: аӡахәа, ажь, аҩы аԥсуаа ркультураҿы
Зан диашоу, заб дхәахәоу, зыԥҳа дхагоу: аҩы аныҳәарақәа рҟны иааннакыло аҭыԥ
АҞӘА, хәажәкыра 1 - Sputnik. Шә-тоннак рҟынӡа амимоза Аԥснынтә Урыстәылаҟа иаларгалахьеит жәабранмза иалагӡаны ҳәа аанацҳауеит "Вести-Сочи".
Иааиуа амшқәа рзы иазԥхьагәаҭоуп даҽа шә-тоннак аекспорт. Анаплакыҩцәа 200 тонна рекспорт азы адокументқәа азырхианы инарышьҭхьеит.
Аиҳарак ашәҭ аҭира хәажәкырамза иақәшәоит. Урыстәылаҟа коммерциатә хықәкала ашәҭ алагалараан ашәҟәы иҭагалатәуп. Закәаншьаҭада аиагараан ахараԥса ддыршәоит. 15 ҿаҳәара еиҳаны аҳәаа иахызго ртауар ашәҟәы иҭаргалароуп.
Амимоза аҳәаа ахыгаразы Ахәаахәҭра-ааглыхратә палатаҟынтә асертификати афито-санитартә хылаԥшра асертификати аҭахуп.
Шәачатәи аҳазалхыҩцәа административтә зинеилагара ҳәа жәаа-уск хацдыркхьеит, иаԥырҟәҟәаан тоннаки бжаки аҟынӡа амимоза закәаншьаҭада аҳәаа ахыгара.
Иара убас шәаԥхьар ҟалоит:
Амимозаз аҵарҭышагара зҭахыз аинспекторцәа рганахьала ашьаус хацыркуп